|  |  |
| --- | --- |
|  | **РЕПУБЛИКА БЪЛГАРИЯ**  Министерство на здравеопазването  Регионална здравна инспекция-Добрич  **СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ**  **за периода – 12.08. – 18.08.2024 г. (33-та седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 32 случая на заразни заболявания, от които:

1. Грип и остри респираторни заболявания (ОРЗ) - 15 случая.

Общата заболяемост от грип и ОРЗ за областта е 20,75 %оо на 10000 души.

Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
| 0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 5 | 1 | 1 | 8 | - | 15 | 20,75 %оо |

1. Въздушно- капкови инфекции - 16 случая: варицела и COVID-19;
2. Няма регистрирани случаи на морбили и коклюш;
3. Чревни инфекции 1 случай на колиентерит;
4. На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Извършени са общо 31 проверки:

* Текущ контрол в 19 лечебни заведения (18 ЛЗ за извънболнична мед. помощ и 1 ЛЗ за болнична помощ) и 1 Дом за стари хора;
* В ЛЗБП - 2 проверки по надзора на ОВП и 2 проверки по епид. показател във връзка с регистрирани заразни болести
* Проверена е 1 ДДД фирма по реда на Наредба № 1 от 5 януари 2018 г. за условията и реда за извършване на дезинфекции, дезинсекции и дератизации
* 1 проверка в 1 амбулатория по дентална медицина за спазване на здравните изисквания
* 5 проверки за заселеност с комари на 5 биотопа в област Добрич, установено наличие на ларви в 2 от тях, разпоредени са мерки за обработка на биотопите, разпореждането е своевременно изпълнено;

Извършени епидемиологични проучвания на регистрирани заразни болести - 17 бр.

Лабораторен контрол на противоепидемичния режим в детски градини и лечебни заведения - взети общо 63 бр. проби, няма положителни резултати. Разпределение по видове проби/анализи:

* 36 бр. паразитологични проби - няма положителни резултати;
* 11 бр. бързи антигенни тестове - няма положителни резултати;
* 16 бр. проби от околна среда - няма положителни резултати.

**През** **консултативния кабинет по СПИН /КАБКИС/** няма преминали лица.

**ДИРЕКЦИЯ „МЕДИЦИНСКИ ДЕЙНОСТИ”**

Изпратени документи в ИАМН на 1 ЛЗБП във връзка с промяна в обстоятелствата по издадено разрешение за лечебна дейност и на 3 лечебни заведения за извънболнична помощ във връзка с промяна в обстоятелствата по извършена регистрация.

Извършени 6 проверки в трите многопрофилни болници от областта, които имат сключени договори с Министерство на здравеопазването по реда на Наредба № 3 от 5 април 2019 г. за медицинските дейности извън обхвата на задължителното здравно осигуряване, за които министерството на здравеопазването субсидира лечебни заведения, и за критериите и реда за субсидиране на лечебни заведения.

Проверки по Закона за лекарствените продукти в хуманната медицина - 2 бр. Проверени са две предписания в 2 аптеки. В едната аптека е констатирано неизпълнено предписание, за което са предприети съответните административно-наказателни мерки спрямо отговорните лица.

За периода в РКМЕ са приети и обработени 91 медицински досиета, извършени са 82 справки, изготвени са 23 преписки и 15 бр. МЕД за протокола за ТП на НОИ.

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** 1 експертен съвет при РЗИ-Добрич. Разгледани са 3 проектни документации, издадени са: 1 здравно заключение и 2 становища по процедурите на ЗООС. Извършени са 5 проверки на обекти с обществено предназначение (ООП) в процедура по регистрация, вкл. и по предписания, регистрирани са 6 обекта с обществено предназначение. Издадени са 2 предписания за предприемане на задължителни хигиенни мерки.

През периода са извършени общо 128 проверки по текущия здравен контрол в обекти с обществено предназначение, проконтролирани са 18стоки със значение за здравето (16 бутилирани води и 2 химични смеси).

Реализираните насочени проверки са общо 221: 99 от тях са извършени във връзка с контрола по тютюнопушенето и продажбата на алкохол; 6 – по спазване забраната за продажба и употреба на диазотен оксид (райски газ); 93 – контрол върху ДДД-мероприятията; 1 – насочена проверка по сигнал; 22 - тематични проверки (от които 7 - оценка хигиенното състояние и водноспасителната дейност на плажовете, 12 – за спазване на Методично указание за борба с легионелозите в места за настаняване (хотели, мотели, почивни станции, вили, къщи за гости и др.) и 3 проверки на пуснатите на пазара слънцезащитни козметични продукти).

**Лабораторен контрол:**

Питейни води: физико-химичен и микробиологичен контрол – **17 бр.** проби – **6 бр.** проби са нестандартни (4 - по показател „нитрати“ и 2 – по показател „Колиформи“).

Минерални води: микробиологичен контрол – **2 бр.** проби – съответстват на нормативните изисквания.

Води за къпане: не са пробонабирани.

Козметични продукти: не са пробонабирани.

Биоциди и дезинфекционни разтвори: не са пробонабирани.

Физични фактори на средата: не са измервани.

По отношение на констатираните отклонения от здравните норми са предприети следните **административно-наказателни мерки:**

- издадени са **9** предписания за провеждане на задължителни хигиенни мерки;

- съставени са **3** акта за установени административни нарушения на физически лица.

**Дейности по профилактика на болестите и промоция на здравето (ПБПЗ):**

Проведени са 2 лекции с обхванати 20 лица в летни училища и пенсионерски клубове на територията на гр. Добрич и гр. Ген. Тошево. Дейностите са по Национална програма за превенция на хроничните незаразни болести. Предоставени са 30 бр. здравно-образователни материали. Оказана е 3 бр. методична дейност на 4 лица – представители на фондация "Мирен свят", уредници на пенсионерски клуб и секретар на МКБППМН.

Във връзка с дейности по профилактика на остеопорозата е проведена 1 лекция с 11 лица, предоставени са 15 бр. здравно-образователни материали.

Раздадени са 50 здравно–образователни материали и 80 презерватива във връзка с дейности по Национална програма за профилактика и контрол на ХИВ/СПИН и СПИ 2021-2025 г.

Във връзка с дейности за превенция на самоубийствата и др. рискове на психична основа е проведена 1 лекция с 12 лица, предоставени са 10 бр. здравно-образователни материали.

Оказани 2 методични дейности на 2 лица (уредници на пенсионерски клубове).

Измерени са стойности на артериално налягане на 15 лица.

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода **12.08. – 18.08.2024 г.** по чл. 56 от Закона за здравето са извършени **93** проверки в **93** обекта (2 обекта за хранене и развлечения, 91 други закрити обществени места по смисъла на § 1а от допълнителните разпоредби на Закона за здравето). Констатирани са нарушения на въведените забрани и ограничения за тютюнопушене в закритите и някои открити обществени места. На 1 непълнолетно лице е наложено обществено порицание за тютюнопушене (неспазване на забраната за тютюнопушене на открита детска площадка в гр. Добрич) и с 1 юридическо лице е сключено 1 споразумение за налагане на имуществена санкция на стойност 700 лв. за тютюнопушене от клиент в закрита търговска зала.

